Primula × media

Primula × media (nemá slovenské menoBERNÁTOVÁ, D. et al. Flóra Slovenska, Angiospermophytina, Dicotyledonopsida, Caryophyllales (2. časť), Ericales. Bratislava: Veda, 2016, S. 605, latinské meno doslova znamená "prvosienka (pro)stredná") je kríženec prvosienky jarnej (Primula veris) a prvosienky vyššej (Primula elatior). Morfologicky je približne v strede prechodu medzi rodičmi.KOVANDA, Miroslav. Primula L.. In: HEJNÝ, Slavomil; SLAVÍK, Bohumil. Květena České republiky, vol. 3.. Praha: Academia, 1992. S. 246–251.

V prírode vznikajú krížence obtiažne a to iba vtedy, ak je materskou rastlinou prvosienka jarná. Prvosienka jarná preferuje suchšie prostredie a prvosienka vyššia (Primula elatior) vlhšie prostredie, čo je ďalší dôvod, prečo ku kríženiu týchto druhov dochádza zriedkavo.

V Spojenom kráľovstve je výskyt krížencov obmedzený na divoké populácie vyskytujúce sa v mokrých lúkach a lesoch vo východnej časti Anglicka. Mimo Británie boli nájdené krížence P. × media v Česku, na Slovensku, v Belgicku a v severnom Francúzsku. Populácie prvosienky jarnej (Primula veris) a prvosienky vyššej (Primula elatior) sa príležitostne stretávajú na vlhkých lúkach alebo v lužných lesoch. Experimentálne medzidruhové krížence majú semená len s veľmi malým obsahom endospermu a zriedkavo obsahujú zárodok. Iba 0,5 % semien získaných z prvosienky jarnej × prvosienky vyššej vyklíčilo úspešne, teda kríženec je len veľmi málo fertilný.

 Opis z roku 1846 
Petermann 1846 tento druh opísal nasledovne (pôvodný text je v nemčine): 
Laloky okraja kvetu sú ploché, tmavo sírovo žlté, na hrdle s prstencom farby žĺtka alebo bez neho… Inak sa zhoduje s predchádzajúcim druhom (t. j. s druhom Primula officinalis, dnes nazývaným Primula veris), až na to, že listy sú tmavozelené, viac krátko chĺpkaté a páperisté, kvet je väčší, trochu svetlejšie žltý, s plochými špičkami a bez šafránovo sfarbených škvŕn v hrdle. — Rastie na lúkach medzi Grossdölzigom a Möritzschom, pomedzi Primula officinalis a Primula elatior, možno ide o bastarda oboch. (Kvitne) apríl, máj.Lappen des Blumensaums flach, dunkel schwefelgelb, am Schlunde mit einem dotterfarbnenen Ringe oder ohne denselben...Kommt mit voriger Art übrigens überein, nur sind die Blätter dunkelgrün, mehr kurzhaarig-flaumig, die Blume grösser, etwas heller gelb, mit flachen Zipfeln und ohne die safranfarbnen Flecke im Schlunde. — Auf den Wiesen zwischen Grossdölzig und Möritzsch, unter Primula officinalis und Primula elatior wachsend, vielleicht Bastard aus beiden. April, Mai.

 Referencie 

 Iné projekty 

 Zdroj 

Kategória:Prvosienkovité
Kategória:Rastliny so žltými kvetmi